За год у Мінску паказалі многа якаснага замежнага кіно. Была палітычная сатыра “Cмерць Сталіна”, якую не паказалі ў Расіі, але пасля доўгіх роздумаў узялі ў сталічны пракат. Але самай паспяховай аказалася музычная біяграфія рок-гурта Queen “Багемская рапсодыя”. Стужка так спадабалася беларусам, што яе паказ некалькі разоў працягвалі, а ў залах былі аншлагі. Не абышлося і без кур’ёзаў: у магілёўскім пракаце прэм’еру адцягвалі, па чутках, праз паказаную гомасэксуальнасць фронтмена Фрэдзі Мэркьюры. Вось такія жарсці на роўным месцы па не найлепшым галівудскім фільме.